134 
Da proširi svoja proučavanja o bolesti smokava, koja uništava 
tu voćku u hrvatskom Primorju, i da prouči i razgleda uredjenje i 
djelovanje nekih glavnih entomološko-agrarnih postaja, otputio se 
je upravitelj entomološke sekcije prema otpisu visoke kr. zemaljske 
vlade od 20. srpnja 1909. br. III/A. 1951/II. u svjevernu «Italiju i 
pohodio prostrane uređene nasade i gojilišta kulturnoga bilja braće 
Sgaravatti u Saonari kod Padove pa centralnu entomološko-agrarnu 
postaju u Firenzi,. fitopatološku postaju (laboratorio crittogamico) u 
Paviji, entomološku i fitopatološku postaju kod visoke škole za po- 
ljodjelstvo (Scuola superiore d’ agricoltura) u Milanu. — Sa zahval- 
nošću mora se istaknuti, da su mu svuda i predstojnici i.asistenti 
svih zavoda, koje je pohodio, najpripravnije išli na ruku te mu koli 
svoje zbirke, toli uredjenje i djelovanje svojih zavoda najljubeznije 
tumačili. — Ob ovom putu i svojim opažanjima podnesao je upravitelj 
entomološke sekcije visokoj vladi posebno izvješće. 
* * 
* 
Predstojnik bakološke sekcije dr. Hadži čita slijedeći izvještaj : 
Slavna skupštino | 
»Bakološka sekcija«, zamišljene »Hrvatske biološke centrale« 
započela je djelovati još pod kasnu jesen 1908. god. Sa sredstvima 
pruženim u dovoljnoj mjeri po visokoj kr. zem. vladi, odjelu za 
unutarnje poslove, obskrbljen je taj zavod tijekom god. 1909. S 
čitavim za uspješni znanstveni i praktični rad potrebnim uređajem 
i instrumentarijem, te je privremeno s praktičkih razloga prislonjen 
uz kr. sveučilišni »Komparativno-anatomski zavod.« Naš bakološki 
zavod je prvi zavod te vrste na slavenskom jugu, te znači dobitak 
jedne nove kulturne stečevine, pošto služi isto tako i znanosti, kao 
i praktičnim potrebama jedne vrlo važne i uvijek važnije grane 
narodnoga gospodarstva, kao što je to svilogojstvo. 
Kako je prošla godina morala biti upotrebljena za unutarnje 
uređenje zavoda, nabavu potrebnih aparata, koji se većinom mo- 
raju tek po naručbi izgraditi, nije mogao taj zavod svoju djelatnost 
u sav mah razviti. Ipak mogu, kao upravitelj bakološkoga zavoda, 
izvjestiti slavnu skupštinu i o pozitivnom radu istoga zavoda. 
Počam od kraja 1908. vršio sam svoju dužnost kao stručni 
savjetnik ovlaštenika (obih uprava) zemaljskoga svilogojstva. Kao 
takav preduzeo sam više istraživanja na leptiricama i jajašcima 
